ፕሬዚዳንት አልሲሲ የወሰዱትን  የለውጥ እርምጃ የህግ አውጪዎች ተቃወሙት
ፕሬዝዳንት አብድል ፋታ አልሲሲ በግብፅ ያወጁት የለውጥ አብዮት በበርካታ ህግ አውጪዎች ተቃውሞ እየገጠመው ነው ተባለ ውሳኔውን ተከትሎ የካይሮ ነዋሪዎችም ቅሬታቸውን በማሰማት ላይ ናቸው።   የግብፁ ፕሬዝዳንት አብድል ፋታ አልሲሲ በዳግም ምርጫ ለቀጣይ አራት አመታት  የመምራት እድል ማግኘታቸውን ተከትሎ ለምጣኔ ሀብት እድገትና ለዜጎቻቸው የኑሮ መሻሻል ይበጃል ያሉትን ማሻሻ ይፋ ማድረጋቸው ይታወሳል ። አሁን እየወጡ ያሉ መረጃዎች እንደሚያሳዩት ከሆነ በርካታ ህግ አውጪ አካላት የአልሲሲ መንግስት በተለይም ከኤሌክትሪክና ከነዳጅ ድጎማውን ማንሳቱ ኢኮኖሚውን ከመደገፍ ይልቅ የባሰ ችግር ሊያመጣ እንደሚችል ስጋታቸውን እየገለጹ ይገኛሉ ።በቁጥር ከ 25 እስከ 30 የሚጠጉት የህግ አውጪ አካላት አልሲሲ አንዳንድ የኢኮኖሚ  ዘርፍ ራሱን በቻለ መልኩ ሃብት እንዲያመነጭ ያሉት አግባብ  መካከለኛና በተለይም ዝቅተኛ የገቢ አቅም ያላቸው ዜጎች ላይ ክፉኛ ጫና ያሳርፋል የሚል መከራከሪያ ያነሳሉ ።   በቅርቡ መንግስት የነዳጅና የኤሌክትሪክ ድጎማውን በማንሳቱ ካይሮን በዋጋ ጭማሪ  እያሥመረራት ሲሆን እርምጃው በአለም የገንዘብ ድርጅት ለግብፅ 12 ቢሊዮን ዶላር ለማበደር ያስቀመጠው መሥፈርት መሆኑ ታውቋል፡፡የመንግስትን እርምጃ ተከትሎ በርካታ ዜጎች ባለፉት ሳምንታት በካይሮ ተቃውሞ ያሰሙ ሲሆን አሁን በነዳጅና በኤሌክትሪክ ላይ የተወሰደው እርምጃ በቀጣይ የባሰ ተቃውሞ ሊያስነሳ እንደሚችል ተሰግቷል ። በሌላ በኩል ህግ አውጪዎቹ አለሲሲ ወደ ስልጣን ከመጡብት ጊዜ አንስቶ በርካታ ተቀናቃኞችን ለአስር መዳረጋቸውን የሚያነሱ ሲሆን እኤአ በ2011 በሆስኒሙባረክ ዘመን በታህሪሪ አደባባይ የተየውን ተቃውሞ እንዳይደገም ስጋት አሳደሯል ።( ምንጭ: ሚድል ኢስት ሞኒተር )  